Obašašća i basanja/Noći nad Varcarom, jesen
NOĆI NAD VARCAROM, JESEN
	
	U visokoj Bosni jedna hrpa krovova, snova i jesenjih magli šuti obasuta zebljičavim drhatom tankog mjeseca.
	
	Sve što u ta duboka njedra, nijemu noć, siđe, ne izlazi više. Odatle ovoj zemlji iskustvo i predaje.
	
	A ponekoj od njezine djece bude dano da odgonetaju to nemušto govorenje njezinih noći. Ona govori tako: šapatom, u najgluše doba.
	
	Jedanput odgonetnut, noćni jezik ove zemlje putokaz je koji ne prestaje svijetliti u očima dokle god i one svijetle.
	
	
	

Ivan Lovrenović